CELEX: 32018R0608
Language: mt
Date: 2018-04-19 00:00:00
Title: Regolament ta' Implimentazzjoni tal-Kummissjoni (UE) 2018/608 tad-19 ta' April 2018 li jistabbilixxi l-kriterji tekniċi għat-tikketti elettroniċi tat-tagħmir tal-baħar (Test b'rilevanza għaż-ŻEE. )

20.4.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 101/64
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/608
   tad-19 ta' April 2018
   li jistabbilixxi l-kriterji tekniċi għat-tikketti elettroniċi tat-tagħmir tal-baħar
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2014/90/UE tal-Parlament Ewropew u tal-Kunsill tat-23 ta' Lulju 2014 dwar tagħmir tal-baħar u li tħassar id-Direttiva tal-Kunsill 96/98/KE (1), u b'mod partikolari l-Artikolu 11(4) tiegħu,
   Billi:
   
               (1)
            
            
               Id-Direttiva 2014/90/UE tagħti setgħat ta' implimentazzjoni lill-Kummissjoni biex tistabbilixxi kriterji tekniċi adattati rigward id-disinn, il-prestazzjoni, it-twaħħil u l-użu ta' dawk it-tikketti elettroniċi.
            
         
               (2)
            
            
               Saret analiżi tal-ispejjeż u l-benefiċċji (2) li tat valutazzjoni pożittiva dwar l-użu tat-tikketti elettroniċi bħala suppliment għall-marka tat-tmun.
            
         
               (3)
            
            
               It-tikkettar elettroniku tat-tagħmir tal-baħar ma jeħtieġx investiment qawwi iżda joħloq benefiċċji għall-manifatturi, għas-sidien u l-operaturi tal-bastimenti u għall-awtoritajiet tas-sorveljanza tas-suq.
            
         
               (4)
            
            
               L-ispeċifikazzjonijiet stipulati f'dan ir-Regolament jibbażaw fuq paragun bejn it-teknoloġiji disponibbli li hemm fil-qafas tal-analiżi tal-ispejjeż u l-benefiċċji, u fuq is-suġġerimenti tagħha għal struttura xierqa tal-kodiċijiet użati għall-identifikazzjoni tat-tagħmir tal-baħar.
            
         
               (5)
            
            
               Il-paragun tal-portaturi tad-dejta eżistenti u l-arkitetturi għall-iskambju tad-dejta fil-qafas tal-analiżi tal-ispejjeż u l-benefiċċji wasslu għar-rakkomandazzjoni biex jintużaw il-kodiċijiet tal-matriċi tad-dejta u l-identifikazzjoni bil-frekwenza tar-radju (l-“RFID”) bħala l-aktar teknoloġiji xierqa.
            
         
               (6)
            
            
               L-analiżi tal-ispejjeż u l-benefiċċji turi wkoll li n-nuqqas ta' kapaċità ta' ħażna tad-dejta fuq it-tikketta elettronika jimplika li l-informazzjoni fuq it-tikketta elettronika trid tagħti link għall-bażijiet tad-dejta fejn tista' tinstab aktar informazzjoni dettaljata. Il-kodiċijiet tal-matriċi tad-dejta u l-identifikazzjoni bil-frekwenza tar-radju (l-“RFID”) speċifikati minn dan ir-Regolament ikun fihom l-informazzjoni ewlenija li tista' tagħti dan il-link.
            
         
               (7)
            
            
               Għaldaqstant għandha tintuża identifikazzjoni unika tat-tagħmir tal-baħar, abbażi ta' struttura ta' kodiċijiet standardizzati li tkun indipendenti mit-tip tat-tikketta elettronika. Din l-identifikazzjoni għandha tkun flessibbli biżżejjed biex l-utenti jkunu jistgħu jiksbu aċċess dirett għall-aktar bażijiet tad-dejta rilevanti għat-tagħmir tal-baħar.
            
         
               (8)
            
            
               Il-format ta' kodifikazzjoni tal-informazzjoni meħtieġa dwar tal-portatur tad-dejta jenħtieġ ikun ibbażat fuq l-istandards ISO. Il-format jippermetti wkoll il-possibbiltà ta' kodifikazzjoni ta' informazzjoni addizzjonali biex tintuża mill-manifatturi, b'mod partikolari għax il-manifatturi jenħtieġ ikunu kapaċi jinkorporaw karatteristiċi addizzjonali tas-sigurtà fil-portatur tad-dejta biex jiġu identifikati aħjar il-prodotti ffalsifikati.
            
         
               (9)
            
            
               Sabiex ikun jista' jinstab faċilment bi spezzjoni viżwali, it-tagħmir tal-baħar b'tikketti elettroniċi li jieħdu post il-marka tat-tmun jenħtieġ li juri simbolu xieraq.
            
         
               (10)
            
            
               Il-miżuri stipulati f'dan ir-Regolament huma skont l-opinjoni tal-Kumitat dwar l-Ibħra Protetti u l-Prevenzjoni ta' Tniġġis minn Bastimenti (“COSS”),
            
         ADOTTAT DAN IR-REGOLAMENT:
   Artikolu 1
   Għall-finijiet ta' dan ir-Regolament, għandhom japplikaw dawn id-definizzjonijiet:
   
               (1)
            
            
               “tikketta elettronika” tfisser indikatur b'identifikazzjoni bil-frekwenza tar-radju (“RFID”) jew b'kodiċi tal-matriċi tad-dejta;
            
         
               (2)
            
            
               “identifikatur tal-applikazzjoni” tfisser prefiss numeriku li jintuża biex jiddefinixxi t-tifsira u l-format ta' elementi tad-dejta kodifikata.
            
         Artikolu 2
   Il-manifatturi tat-tagħmir tal-baħar jistgħu jużaw dawn it-tikketti elettroniċi kif jispeċifika l-Anness:
   
               (a)
            
            
               tikketti tal-RFID imwaħħlin b'mod permanenti fuq tagħmir tal-baħar;
            
         
               (b)
            
            
               tikketti li jistgħu jinqraw b'mod ottiku, li jkun fihom kodiċijiet tal-matriċi tad-dejta u li jkunu mwaħħlin b'mod permanenti fuq tagħmir tal-baħar; jew
            
         
               (c)
            
            
               tikketti li jistgħu jinqraw b'mod ottiku, li jkun fihom kodiċijiet tal-matriċi tad-dejta u li jkunu mmarkati b'mod permanenti fuq tagħmir tal-baħar;
            
         Artikolu 3
   It-tikketti elettroniċi tal-RFID li jieħdu post il-marka tat-tmun għandhom juru s-simbolu b'mod viżibbli, leġibbli u li ma jitħassarx kif jistabbilixxu l-punti 3.1 jew 3.2 tal-Anness, fuq it-tikketti nnifishom jew maġenbhom.
   It-tagħmir tal-baħar li jkollhom tikketti li jistgħu jinqraw b'mod ottiku, li jkun fihom kodiċijiet tal-matriċi tad-dejta li jieħdu post il-marka tat-tmun għandhom juru s-simbolu b'mod viżibbli, leġibbli u li ma jitħassarx kif jistabbilixxi l-punt 3.3 tal-Anness, fuq it-tikketti nnifishom jew maġenbhom.
   Artikolu 4
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-19 ta' April 2018.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 257, 28.8.2014, p. 146.
   
      (2)  L-introduzzjoni possibbli ta' tikketta elettronika bħala suppliment jew sostituzzjoni għall-marka tat-tmun fuq it-tagħmir tal-baħar, Sejħa għall-Offerti Nru. MOVE/D2/2015-372 V1.0 tad-Direttorat Ġenerali tal-Kummissjoni Ewropea għall-Mobbiltà u t-Trasport.
   
      ANNESS
      1.   Identifikazzjoni tat-tagħmir tal-baħar
      
      
               
                  1.1.
               
               
                  It-tikketti elettroniċi tat-tagħmir tal-baħar għandhom jinkludu identifikazzjoni elettronika li tinqara faċilment permezz ta' identifikazzjoni bil-frekwenza tar-radju (“RFID”) jew b'kodiċi tal-matriċi tad-dejta li jista' jinqara b'mod ottiku, li jkun fihom din l-informazzjoni li ġejja:
                  
                              (a)
                           
                           
                              identifikatur tal-applikazzjoni xieraq skont ISO/IEC 15434:2006 u ISO/IEC 15418:2016, li juża Identifikatur tad-Dejta ASC MH10 jew Identifikatur tal-Applikazzjoni GS1;
                           
                        
                              (b)
                           
                           
                              it-tip ta' modulu/i tal-valutazzjoni tal-konformità stabbilit/i fl-Anness II tad-Direttiva 2014/90/UE użati għall-valutazzjoni tal-konformità [ċifra waħda alfabetika];
                           
                        
                              (c)
                           
                           
                              in-numru ta' identifikazzjoni tal-korp notifikat assenjat mill-Kummissjoni skont il-punt 3.1 tal-Anness IV tad-Direttiva 2014/90/UE [4 ċifri];
                           
                        
                              (d)
                           
                           
                              in-numru/i ta' verifika tal-unità (il-Modulu G) jew l-eżami tat-tip KE u ċ-ċertifikati tal-konformità tat-tip (il-Modulu B u D, E jew F) [sa 20 ċifra alfanumeriku].
                           
                        
            
               
                  1.2.
               
               
                  Minbarra l-informazzjoni mogħtija skont il-punt 1.1, it-tikketti elettroniċi jista' jkun fihom ukoll informazzjoni dwar in-numru tal-post tal-produzzjoni, il-kodiċi tal-prodott, in-numru tal-lott u/jew informazzjoni addizzjonali mfassla mill-manifattur skont ISO/IEC 15434:2006 [permezz ta' Identifikaturi tad-Dejta ASC MH10 jew Identifikaturi tal-Applikazzjoni GS1].
               
            
               
                  1.3.
               
               
                  Eżempji:
                  
                               
                           
                           
                              il-Moduli B+D: [ara l-punt 1.2]+([identifikatur xieraq]) B 0575 40123+D 0038 040124
                           
                        
                               
                           
                           
                              il-Moduli B+E: [ara l-punt 1.2]+([identifikatur xieraq]) B 0575 40123+E 0038 040125
                           
                        
                               
                           
                           
                              il-Moduli B+F: [ara l-punt 1.2]+([identifikatur xieraq]) B 0575 40123+F 0038 040126
                           
                        
                               
                           
                           
                              il-Modulu G: [ara l-punt 1.2]+([identifikatur xieraq]) G 0575 040126.
                           
                        
            2.   It-tikketti elettroniċi
      
      2.1.   It-tikketti tal-RFID
      
      It-trasponders RFID għandhom joperaw fil-medda tal-frekwenzi minn 860 MHz sa 960 MHz skont ISO/IEC 18000-6:2004, it-Tip C.
      It-tikketta elettronika għandha titwaħħal sew fuq it-tagħmir tal-baħar ikkonċernat, b'mod permanenti, ħalli jkun żgurat li t-tikketta elettronika tkun tista' tinqara kif maħsub għal tul il-ħajja operattiva mistennija tat-tagħmir tal-baħar.
      2.2.   Il-kodiċijiet tal-matriċi tad-dejta
      
      Il-kodiċijiet tal-matriċi tad-dejta għandhom ikunu skont ISO/IEC 16022:2006.
      It-tikketta elettronika għandha tkun immarkata fuq it-tagħmir tal-baħar ikkonċernat jew imwaħħla sew fuqu, b'mod permanenti, ħalli jkun żgurat li t-tikketta elettronika tkun tista' tinqara kif maħsub għal tul il-ħajja operattiva mistennija tat-tagħmir tal-baħar.
      3.   Is-simboli
      
      
               
                  3.1.
               
               
                  
            
               
                  3.2.
               
               
                  
            
               
                  3.3.